CELEX: C2006/281/56
Language: el
Date: 2006-11-18 00:00:00
Title: Υπόθεση T-193/04: Απόφαση του Πρωτοδικείου της 4ης Οκτωβρίου 2006 — Tillack κατά Επιτροπής (Έρευνα της Ευρωπαϊκής Υπηρεσίας Καταπολέμησης της Απάτης (OLAF) σχετικά με τη δημοσίευση απορρήτων πληροφοριών — Υποψίες δωροδοκίας και παραβιάσεως επαγγελματικού απορρήτου — Κοινοποίηση σε εθνικές δικαστικές αρχές πληροφοριών για πράξεις που μπορεί να επισύρουν ποινική δίωξη — Έρευνα στην κατοικία και στον τόπο εργασίας δημοσιογράφου — Προσφυγή ακυρώσεως — Παραδεκτόν — Αγωγή αποζημιώσεως — Αιτιώδης συνάφεια — Κατάφωρη παραβίαση)

18.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/33
            
         Απόφαση του Πρωτοδικείου της 4ης Οκτωβρίου 2006 — Tillack κατά Επιτροπής
   (Υπόθεση T-193/04) (1)
   
   (Έρευνα της Ευρωπαϊκής Υπηρεσίας Καταπολέμησης της Απάτης (OLAF) σχετικά με τη δημοσίευση απορρήτων πληροφοριών - Υποψίες δωροδοκίας και παραβιάσεως επαγγελματικού απορρήτου - Κοινοποίηση σε εθνικές δικαστικές αρχές πληροφοριών για πράξεις που μπορεί να επισύρουν ποινική δίωξη - Έρευνα στην κατοικία και στον τόπο εργασίας δημοσιογράφου - Προσφυγή ακυρώσεως - Παραδεκτόν - Αγωγή αποζημιώσεως - Αιτιώδης συνάφεια - Κατάφωρη παραβίαση)
   (2006/C 281/56)
   Γλώσσα διαδικασίας: η αγγλική
   Διάδικοι
   
      Προσφεύγων-ενάγων: Hans-Martin Tillack (Βρυξέλλες, Βέλγιο) (εκπρόσωποι: I. Forrester, QC, T. Bosly, C. Arhold, N. Flandin, J. Herrlinger και J. Siaens, δικηγόροι)
   
      Καθής-Εναγόμενη: Επιτροπή των Ευρωπαϊκών Κοινοτήτων (εκπρόσωποι: C. Docksey και C. Ladenburger)
   
      Παρεμβαίνουσα προς στήριξη των αιτημάτων του προσφεύγοντος-ενάγοντος: International Federation of Journalists (IFJ) (Βρυξέλλες, Βέλγιο) (εκπρόσωποι: A. Bartosch και T. Grupp, δικηγόροι)
   Αντικείμενο της υποθέσεως
   Αφενός, αίτηση ακυρώσεως της πράξεως με την οποία, στις 11 Φεβρουαρίου 2004, η Ευρωπαϊκή Υπηρεσία Καταπολέμησης της Απάτης (OLAF) διαβίβασε στις βελγικές και γερμανικές δικαστικές αρχές πληροφορίες σχετικά με υποψίες παραβιάσεως του επαγγελματικού απορρήτου και δωροδοκίας και, αφετέρου, αίτηση ικανοποιήσεως της ηθικής βλάβης που υπέστη ο προσφεύγων-ενάγων λόγω αυτής της διαβιβάσεως πληροφοριών και δημοσιεύσεως δελτίων Τύπου από την OLAF.
   Διατακτικό της αποφάσεως
   Το Πρωτοδικείο αποφασίζει:
   
               1.
            
            
               Απορρίπτει την προσφυγή.
            
         
               2.
            
            
               Παρέλκει η έκδοση αποφάσεως επί της αιτήσεως προσκομίσεως εγγράφων.
            
         
               3.
            
            
               Καταδικάζει τον προσφεύγοντα στα δικαστικά του έξοδα καθώς και στα δικαστικά έξοδα της Επιτροπής, περιλαμβανομένων των δικαστικών εξόδων σχετικά με τη διαδικασία ασφαλιστικών μέτρων.
            
         
               4.
            
            
               Η International Federation of Journalists φέρει τα δικαστικά της έξοδα.
            
         
      (1)  EE C 251 της 9.10.2004.